O concepto de fototaxia s'entivoca a sobén con o de fototropismo. Mientres que o fototropismo fa referencia a un creiximiento de l'organismo u bellas partes de l'organismo en dirección ta la luz (fenomeno freqüent p. ex. en as partes aerias d'as plantas), a fototaxia se refiere a un desplazamiento de tot l'organismo (freqüent en microorganismos y en bells animals) u una reorientación de bella parte d'aquell (p. ex. as follas d'as plantas) a favor d'a luz. Partes que, en tot caso, ya existiban antes que s'emprendese o movimiento fototactico.